Marganya Walanda labih maligarakan dairah pambarasihannya, dairah-dairah nang dianggap sarang pajuang ditimbaki wan dibumihangitakan. Gasan mahindari kuntak langsung lawan Walanda, markas TNI ALRI DIVISI (A) diugah ka Birayang, parak Barabai matan pamulaan tahun 1947. Tagal marga rancak disasah wan disarang, kawarihannya markas TNI ALRI DIVISI (A) diakuri diandak di mana-mana, tagantung Hasan Basry wan kakawanan baandak di mana.